ᱡᱤᱸᱫᱽ

ᱡᱤᱸᱫᱽ  ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮ ᱢᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ ᱨᱟᱹᱱᱤ ᱛᱟᱞᱟᱵᱽ (ᱨᱟᱹᱱᱤ ᱟᱦᱟᱨ) ᱫᱚ ᱢᱤᱫ ᱢᱟᱨᱟᱝ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾ ᱯᱟᱱᱰᱩ- ᱯᱤᱱᱰᱟᱨᱟ, ᱨᱟᱢᱨᱟᱭ ᱫᱚ ᱯᱩᱱᱟᱹᱭ ᱛᱷᱟᱱ ᱠᱟᱱᱟ ᱾ ᱟᱹᱰᱤ ᱜᱟᱱ ᱥᱟᱹᱫᱷᱩ ᱥᱚᱱᱛᱷᱚ ᱟᱢᱵᱟᱵᱟᱹᱥᱤᱭᱟᱹ ᱨᱮ ᱩᱢᱩᱜ ᱞᱟᱹᱜᱤᱫ ᱱᱚᱰᱮ ᱠᱚ ᱦᱤᱡᱩᱜᱼᱟ ᱾ ᱡᱤᱸᱫᱽ ᱨᱮᱭᱟᱜ ᱫᱩᱨᱜᱚ ᱫᱚ ᱡᱟᱴ ᱨᱟᱯᱟᱡᱽ ᱢᱤᱦᱟᱨᱟᱡᱟ ᱜᱚᱡᱚᱯᱚᱛ ᱥᱤᱝ ᱑᱗᱗᱖ ᱥᱟᱞ ᱨᱮ ᱵᱮᱱᱟᱣ ᱞᱮᱜᱼᱟᱭ ᱾ ᱱᱟᱨᱣᱟᱱᱟ ᱟᱨ ᱩᱪᱟᱱᱟ ᱵᱟᱡᱟᱨ ᱫᱚ ᱡᱤᱸᱫᱽ ᱨᱮᱭᱟᱜ ᱟᱹᱰᱤ ᱞᱚᱜᱚᱱ ᱞᱟᱦᱟᱜ ᱠᱟᱱ ᱵᱟᱡᱟᱨ ᱠᱟᱱᱟ ᱾

ᱧᱩᱛᱩᱢ ᱚᱢᱚᱱ

ᱱᱟᱜᱟᱢ
ᱯᱷᱩᱞ ᱥᱤᱝ ᱤᱡ ᱯᱚᱬ ᱱᱟᱛᱤ ᱢᱚᱦᱟᱨᱟᱡᱟ ᱜᱚᱡᱽᱯᱚᱛ ᱥᱤᱝ ᱥᱤᱠᱷ ᱥᱤᱯᱟᱹᱦᱤᱭᱟ ᱫᱟᱨᱟᱭ ᱛᱮ ᱯᱷᱩᱨᱜᱟᱹᱞ ᱥᱤᱠᱷ ᱨᱟᱡᱽ ᱮ ᱛᱷᱟᱯᱚᱱ ᱞᱮᱜᱼᱟ ᱾ ᱩᱱᱤ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱᱤᱡ ᱨᱟᱡᱟ ᱜᱚᱵᱚᱨᱱᱚᱨ ᱡᱮᱱ ᱠᱷᱟᱱ ᱑᱗᱖᱓ ᱥᱟᱞ ᱨᱮ ᱦᱟᱮᱨᱟᱣ ᱞᱮᱫᱮᱭᱟ ᱟᱨ ᱡᱤᱸᱫᱽ ᱵᱟᱡᱟᱨ ᱮ ᱵᱮᱱᱟᱣ ᱞᱮᱜᱼᱟ ᱾ ᱩᱱᱤ ᱱᱚᱰᱮ ᱢᱤᱫ ᱫᱩᱨᱜᱚ ᱑᱗᱗᱕ ᱥᱟᱞ ᱨᱮ ᱵᱮᱱᱟᱣ ᱞᱮᱜᱼᱟᱭ ᱾ ᱥᱚᱝᱨᱩᱨ ᱫᱚ ᱨᱟᱡᱟ ᱥᱟᱝᱜᱟᱛ ᱥᱤᱝ ᱡᱤᱸᱫᱽ ᱨᱮᱭᱟᱜ ᱨᱟᱡᱽᱜᱟᱲ ᱢᱮᱱᱛᱮ ᱵᱟᱪᱷᱚᱱ ᱠᱮᱜᱼᱟᱭ  ᱾ ᱩᱱᱤ ᱫᱚ ᱱᱚᱣᱟ ᱡᱟᱜᱟ ᱑᱘᱒᱒ ᱠᱷᱚᱱᱟᱜ ᱑᱘᱓᱔ ᱥᱟᱞ ᱦᱟᱹᱵᱤᱡ ᱮ ᱥᱟᱥᱚᱱ ᱞᱮᱜᱼᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱡᱤᱸᱫᱽ ᱦᱚᱱᱚᱛ ᱫᱚ ᱑᱕ ᱦᱩᱞᱟᱭ ᱑᱙᱔᱘ ᱥᱟᱞ ᱨᱮ ᱥᱚᱝᱨᱩᱨ ᱦᱚᱱᱚᱛ ᱥᱟᱶ ᱢᱮᱥᱟ ᱮᱱᱟ ᱾ ᱑ ᱱᱚᱵᱷᱮᱢᱵᱚᱨ ᱑᱙᱖᱖ ᱥᱟᱞ ᱨᱮ  ᱦᱚᱨᱤᱭᱟᱬᱟ ᱯᱚᱱᱚᱛ ᱵᱮᱱᱟᱣ ᱚᱠᱛᱚ ᱨᱮ ᱥᱚᱝᱨᱩᱨ ᱦᱚᱱᱚᱛ ᱫᱚ ᱵᱟᱨ ᱴᱷᱮᱱ ᱦᱟᱹᱴᱤᱧ ᱮᱱᱟ ᱾ ᱡᱤᱸᱫᱽ ᱟᱨ ᱱᱟᱚᱨᱣᱟᱱᱟ ᱛᱚᱦᱥᱤᱞ ᱢᱮᱥᱟ ᱠᱟᱛᱮ ᱡᱤᱸᱫᱽ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱜᱼᱟ ᱾ ᱮᱭᱟᱭ ᱜᱚᱴᱟᱝ ᱦᱚᱱᱚᱛ ᱠᱷᱚᱱᱟᱜ ᱱᱚᱣᱟ ᱫᱚ ᱢᱤᱫᱴᱟᱹᱝ ᱦᱩᱭ ᱮᱱᱟ ᱾ ᱡᱤᱸᱫᱽ ᱦᱚᱱᱚᱛ ᱟᱨᱦᱚᱸ ᱵᱟᱨ ᱴᱷᱮᱱ ᱠᱚ ᱦᱟᱹᱤᱧ ᱠᱮᱜᱼᱟ, ᱢᱤᱫ ᱫᱚ ᱡᱤᱸᱫᱽ ᱟᱨ ᱫᱚᱥᱟᱨ ᱫᱚ ᱥᱟᱯᱷ ᱫᱚᱱ ᱛᱚᱦᱥᱤᱞ ᱾ 

ᱚᱛᱱᱚᱜ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱞᱟ ᱨᱮᱭᱟᱜ ᱦᱚᱲ ᱞᱮᱠᱷᱟ  ᱚᱝᱥᱟᱨ ᱡᱤᱸᱫᱽ ᱵᱟᱡᱟᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱖᱖,᱒᱒᱕ ᱡᱷᱚᱬ ᱾ ᱠᱚᱲᱟ ᱦᱟᱜ ᱮᱞ ᱫᱚ ᱕᱓ᱹ᱓ % ᱟᱨ ᱠᱩᱲᱤᱭᱟᱜ ᱮᱞ ᱫᱚ ᱔᱖ᱹ᱗% ᱾ ᱠᱚᱲᱟ ᱠᱩᱲᱤᱭᱟᱜ ᱚᱱᱩᱯᱟᱛ ᱫᱳ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱘᱗᱗ ᱡᱷᱚᱬ ᱠᱩᱲᱤ ᱾ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱠᱚᱲᱟ ᱠᱩᱲᱤ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱙᱔᱐ ᱠᱩᱲᱤ ᱾ ᱐ ᱠᱷᱚᱱᱟᱜ ᱖ ᱥᱟᱞ ᱩᱢᱮᱨᱟᱱ ᱜᱤᱫᱟᱹᱨᱟᱜ ᱠᱚᱲᱟ ᱠᱩᱲᱤ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱘᱓᱑ ᱡᱷᱚᱬ ᱾ ᱫᱤᱥᱚᱢ ᱨᱮ ᱱᱚᱣᱟ ᱮᱭᱟᱜ ᱚᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱙᱑᱘ ᱾ ᱡᱤᱸᱫᱽ ᱨᱮᱭᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱔% ᱾ ᱫᱤᱥᱚᱢ ᱨᱮᱭᱟᱜ ᱥᱩᱦᱤ ᱦᱟᱨ ᱖᱔ᱹ᱓ % ᱠᱷᱚᱱᱟᱜ ᱱᱚᱣᱟ ᱫᱚ ᱵᱟᱹᱲᱛᱤ ᱜᱮᱭᱟ ᱾ ᱠᱚᱲᱟ ᱦᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱘᱙% ᱟᱨ ᱠᱩᱲᱤᱭᱟᱜ ᱥᱟᱠᱷᱭᱚᱮᱨ ᱦᱟᱨ ᱫᱳ ᱖᱗% ᱾ ᱡᱤᱸᱫᱽ ᱨᱮ ᱖ ᱥᱮᱨᱢᱟ ᱩᱢᱮᱨᱟᱱ ᱜᱤᱫᱟᱨ ᱠᱚᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱘,᱘᱒᱕ ᱡᱷᱚᱬ ᱡᱟᱦᱟᱸ ᱫᱚ ᱱᱚᱰᱮᱱ ᱠᱚ ᱦᱚᱲ ᱮᱞ ᱨᱮᱭᱟᱜ ᱑᱑ᱹ᱓% ᱠᱟᱱᱟ ᱾ ᱦᱚᱨᱤᱭᱟᱱᱵᱤ, ᱦᱤᱱᱫᱤ, ᱯᱚᱧᱡᱟᱵᱤ ᱠᱚᱫᱚ ᱱᱚᱰᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ

ᱠᱟᱹᱨᱜᱟᱲ
ᱥᱮᱪᱮᱫ
ᱦᱤᱡᱩᱜ ᱥᱮᱱᱚᱜ
ᱧᱮᱞᱡᱚᱝ ᱴᱷᱟᱶ
ᱟᱨᱦᱚᱸ ᱧᱮᱞ ᱢᱮ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official Jind Web site
Jind City - Photographs, Event and more about Jind

ᱛᱷᱚᱠ:ᱦᱚᱨᱤᱭᱟᱬᱟ